L 141/60
BG
Официален вестник на Европейския съюз
31.5.2023 г.
в) част за динамично разпределение „по заявка“, която включва ресурсите за предоставянето на услуги, поискани чрез механизма за динамично разпределение „по заявка“ в съответствие с членове 7 и 8; г) дял на резерва за кризи, който включва ресурси за предоставянето на услуги в случай на искания за динамично разпределение с висок приоритет, когато ресурсите от други части на базата не са достатъчни, в съответствие с член 7.
4) Комисията съобщава на участниците техните дялове, разполагаемите услуги и свързаните с тях характеристики за следващия ППБ, заедно с техните стойности в платежни единици, най-късно 30 седмици преди началната дата на ППБ.
5) Първият ППБ започва при въвеждането в експлоатация на центъра за GOVSATCOM, а продължителността му е две години.
След изтичането на ППБ започва да действа друг ППБ със същата продължителност.
Член 4 Компенсация, платежни единици (жетони) и сметки за услуги на GOVSATCOM 1) Услугите на GOVSATCOM се споделят и приоритизират между ползвателите като компенсации чрез използване на платежни единици.
2) Базовата стойност на компенсацията за дадена услуга е сборът от компенсациите, които се предоставят на доставчиците на ресурси, за да осигурят необходимите ресурси за предоставянето на услугата със специфичните характеристики и продължителност, посочени в съответното искане за услуга.
Стойността на компенсацията на дадена услуга е а) 80 % от нейната базова стойност на компенсацията при искания с нисък приоритет, б) 100 % от нейната базова стойност на компенсацията при искания със среден приоритет в) 130 % от нейната базова стойност на компенсацията при искания с висок приоритет.
3) Всеки участник разполага със своя сметка на участник, която съдържа неговите платежни единици.
Сметката на всеки участник се разделя на две части: а) предплатена част и б) част с „плащане по заявка“, които се използват за компенсиране на поисканите услуги, като се използват съответно механизъм за предплатено динамично разпределение или механизъм за динамично разпределение с „плащане по заявка“.
Разделянето на платежните единици на участника във всяка част от сметката се определя от участника преди началната дата на ППБ, посочена в член 6, като платежните единици не се прехвърлят от едната в другата част по време на ППБ.
Останалите платежни единици в предплатената част от сметката се уравняват в края на ППБ в съответствие с параграф 6.
Центърът за GOVSATCOM поддържа сметките на участниците.
4) По време на ППБ даден участник може да използва евро, за да закупи допълнителни платежни единици чрез Комисията в съответствие с коефициента на преобразуване на платежни единици в евро, определен за този ППБ.
Комисията уведомява центъра за GOVSATCOM и допълнителните платежни единици се добавят към частта „плащане по заявка“ на сметката на съответния участник.
5)
Участникът може да дари платежни единици от своята сметка на друг участник.
Прехвърлянето на платежните единици от сметка на един участник към друга се заявява от CGA на даряващия участник към центъра за GOVSATCOM, а приемането на дарението — от CGA на получаващия участник.
Платежните единици се прехвърлят от една част от сметката на даряващия участник (предплатената част или частта „по заявка“) към същата част от сметката на получаващия участник.
Участник може да дарява на друг участник платежни единици от дела си за твърдо разпределение на услуги в съответствие с член 6, като информира Комисията.